Na temelju članka 48. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Zakonu o financijskom poslovanju i računovodstvu neprofitnih organizacija (Narodne novine, br. 121/14 i 114/22), Zakonu o udrugama (Narodne novine, br. 74/14, 70/17, 98/19 i 151/22), Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, br. 26/15 i 37/21), članka 13. Pravilnika o financiranju programa/projekata/manifestacija od interesa za opće dobro iz proračuna Grada Makarske (Glasnik Grada Makarske, br. 18/18, 27/23 i 2/24) i članka 55. Statuta Grada Makarske (Glasnik Grada Makarske, br. 3/21), Gradonačelnik Grada Makarske, dana 15. srpnja 2025. godine, raspisuje

**JAVNI NATJEČAJ**

ZA FINANCIRANJE PROGRAMA/PROJEKATA/MANIFESTACIJA

OD INTERESA ZA OPĆE DOBRO

IZ PRORAČUNA GRADA MAKARSKE U 2025. GODINI

Članak 1.

Pozivaju se organizacije civilnog društva (u daljnjem tekstu: udruge) programski usmjerene na rad za opće dobro da program, projekte i manifestacije koje će provoditi u 2025. godini, prijave za financijske potpore iz Proračuna Grada Makarske za 2025. godinu i projekcija za 2026. i 2027. godinu (Glasnik Grada Makarske, br. 25/24).

Članak 2.

Cilj ovog Javnog natječaja (dalje u tekstu: Natječaj) je potpora programima, projekatima i manifestacijama udruga čije aktivnosti doprinose zadovoljenju javnih potreba grada Makarske.

Članak 3.

Sukladno ovom Natječaju udruge koje svoj rad temelje na potrebama građana, prema načelima djelovanja za opće dobro, ako provode programe kojima zadovoljavaju javne potrebe od interesa za grad Makarsku, kao i druge programe koji pridonose razvitku i općem napretku grada Makarske, te promiču njegov položaj i ugled prijavljuju program/projekt/manifestaciju koji doprinose razvoju grada Makarske, a za sljedeća prioritetna područja:

1. Prioritetno područje – potpore programima i projektima udruga iz kulture.

Članak 4.

Sukladno članku 3. udruge mogu prijaviti programe/projekte/manifestacije za:

1. Prioritetno područje – **potpore programima i projektima udruga iz kulture**:

* razvijanje kulturno - umjetničkog amaterizma,
* nakladnička djelatnost i poticanje likovnog stvaralaštva, kazališne, filmske, glazbene djelatnosti i sl.

Članak 5.

Ukupno planirana vrijednost ovog Natječaja je **14.000,00 eura (četrnaest tisuća eura).**

Članak 6.

**Najmanji** iznos financijskih sredstava koji se može prijaviti i ugovoriti po ovom Natječaju i po pojedinom programu/projektu/manifestaciji je **400,00 eura (slovima: četiri stotine eura)**, a najvećiiznos je **14.000,00 eura (slovima: četrnaest tisuća eura).**

Članak 7.

Očekivani broj financijskih potpora koje će biti odobrene korisnicima za provedbu programa/projekta/manifestacije u okviru ovog Natječaja je 5.

Članak 8.

Iz Proračuna Grada Makarske moguće je (su)financirati najviše do 90 posto troškova provedbe programa/projekta/manifestacije, čime je prijavitelj obvezan u proračunu programa/projekta/manifestacije planirati minimalno 10 posto vlastitih i/ili ostalih izvora financiranja, što će biti dužan dokazati prilikom dostave izvješća o provedbi programa/projekta/manifestacije.

Članak 9.

Grad Makarska će u 2025. godini sufinancirati najviše **1 program i ukupno 3 projekta ili manifestacije**, uključujući ugovore sklopljene temeljem Odluke o dodjeli financijskih sredstava namijenjenih financiranju programa/projekata/manifestacija od interesa za opće dobro iz Proračuna Grada Makarske u 2025. godini (Glasnik Grada Makarske, br. 6/25).

Na ovaj Natječaj prijavitelj može dostaviti **najviše četiri 4 prijave** i to - najviše **za 1 program i najviše za 3 projekta**.

Prijavljeni program/projekt/manifestacija može se provoditi u partnerstvu s partnerskom organizacijom. Ista organizacija može biti partner na više programa/projekata/manifestacija.

Članak 10.

Grad i Korisnik će sve međusobne odnose izvršavati putem sustava SOM aplikacije.

Programski i financijski plan programa/projekta/manifestacije podnosi se za 2025. godinu. Izvješće o provedbi projekta i manifestacije podnosi se u roku od 30 dana od provedbe projekta ili manifestacije, odnosno programa za 2025. godinu najkasnije do zaključno s 28. veljače 2026. godine.

Članak 11.

Prijava ispunjava uvjete ovog Natječaja, ako:

1. je provoditelj upisan u odgovarajući registar,
2. je provoditelj svojim statutom opredijeljen za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonima RH,
3. je osoba ovlaštena za zastupanje provoditelja u mandatu,
4. provoditelj nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema proračunu Republike Hrvatske i proračunu Grada
5. je provoditelj uredno ispunio obveze iz svih prethodno sklopljenih ugovora o financiranju iz proračuna Grada i drugih javnih izvora,
6. se protiv provoditelja, odnosno osobe ovlaštene za zastupanje i voditelja programa/projekta/manifestacije ne vodi kazneni postupak i nije pravomoćno osuđen za prekršaje ili kaznena djela definirana Uredbom,
7. se program/projekt/manifestaciju provode na području grada Makarske i/ili za korisnike s područja grada Makarske,
8. sadrži sve podatke, dokumentaciju i popunjene obrasce određene Natječajem i Pravilnikom o financiranju programa/projekata/manifestacija od interesa za opće dobro iz proračuna Grada Makarske.

Članak 12.

Uz dokaze o ispunjavanju uvjeta iz članka 11. stavak 1. točke 1. i 2. ovog Natječaja, obvezno je priložiti i popunjene, i od odgovorne osobe potpisane te pečatom ovjerene:

1. Obrazac opisa programa/projekta/manifestacije (OBRAZAC O-25),
2. Obrazac proračuna programa/projekta/manifestacije (OBRAZAC P-25),
3. Obrazac izjave o partnerstvu, ako je primjenjivo (OBRAZAC I-25).

Provoditelj je obvezan pečatom ovjeriti obrasce samo ako je statutom propisao obvezu njegova korištenja.

Prilažu se **isključivo Natječajem propisani obrasci** koji su, zajedno s ostalom natječajnom dokumentacijom, dostupni na mrežnoj stranici Grada Makarske [www.makarska.hr](http://www.makarska.hr/).

Članak 13.

Do dana potpisivanja ugovora Prijavitelj morati će dostaviti i:

1. dokaz o podmirenju obveza s osnove plaćanja doprinosa za mirovinsko i zdravstveno osiguranje i plaćanje poreza, te drugih davanja prema proračunu Republike Hrvatske i proračunu Grada Makarske,
2. dokaz da se protiv udruge, odnosno osobe ovlaštene za zastupanje i voditelja programa ne vodi kazneni postupak i nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,
3. popunjen, te od odgovorne osobe potpisan i pečatom ovjeren Obrazac izjave o nepostojanju dvostrukog financiranja (OBRAZAC D-25).

Dokaz o podmirenim obvezama spram proračuna Grada Makarske pribavlja Grad Makarska.

Članak 14.

Prijave se podnose isključivo elektronički putem digitalnog obrasca: **https://makarska.otvorenigrad.hr/**

Rok za podnošenje prijava je 14. kolovoza 2025. godine.

Prijave podnesene izvan roka neće biti uzete u razmatranje.

Članak 15.

Cjelokupni postupak zaprimanja i pregleda dostavljenih prijava, ocjenjivanja prijava, donošenja odluke o dodjeli financijskih sredstava, podnošenje prigovora, ugovaranja, modelima plaćanja, postupanja s dokumentacijom kao i indikativni kalendar provedbe Natječaja detaljno su opisani u Pravilniku o financiranju programa/projekata/manifestacija za opće dobro iz proračuna Grada Makarske i Uputama za prijavitelje koji su zajedno s ostalom natječajnom dokumentacijom dostupni na mrežnim stranicama Grada Makarske [www.makarska.hr](http://www.pazin.hr/).

Članak 16.

Na odluku o dodjeli financijskih sredstava može se podnijeti prigovor. Prigovor se može podnijeti isključivo na natječajni postupak. Prigovor se podnosi u pisanom obliku, u roku od 8 dana od dana dostave pisane obavijesti o rezultatima Natječaja.

Članak 17.

Grad će s provoditeljima kojima se odobri financiranje potpisati ugovor i to najkasnije 30 dana od dana donošenja odluke o financiranju. Isplata ugovorenog iznosa vršit će se prema modelima plaćanja navedenim u Uputama za prijavitelje.

Članak 18.

Sva pitanja vezana uz ovaj Natječaj mogu se postaviti isključivo elektroničkim putem, slanjem upita na sljedeću adresu: [drustvene@makarska.hr](mailto:drustvene@makarska.hr).

KLASA: 402-08/25-01/1

URBROJ: 2181-6-06-3-25-17

Makarska, 15. srpnja 2025.

Gradonačelnik

dr.sc. Zoran Paunović